ཟླ༡༡པའི་ཚེས༢༥ཉིན།རྒྱལ་ཁབ་སློབ་གསོ་སྡེ་ཁག་གིས༢༠༡༥ལོའི་རྒྱལ་ཡོངས་ཤེས་རམས་པ་བསྡུ་བའི་ཡིག་ཚད་འཐུས་ཤོར་མེད་པར་བྱ་དགོས་པའི་བརྙན་འཕྲིན་ཚོགས་འདུ་འཚོགས་ཏེ་བྱ་བ་ཕྱོགས་ཀུན་ནས་བཀོད་སྒྲིག་བྱས།༢༠༡༥ལོའི་རྒྱལ་ཡོངས་ཤེས་རམས་པ་བསྡུ་བའི་ཡིག་ཚད་ལོ་འདིའི་ཟླ་༡༢པའི་ཚེས༢༧ནས་ཚེས༢༩བར་ལེན་རྒྱུ་ཡིན་པས།རྒྱལ་ཁབ་སློབ་གསོ་པུའུ་ཏང་ཙུའུ་ཧྲུའུ་ཅིའམ་པུའུ་ཀྲང་གཞོན་པ་ཏུའུ་ཡུ་པའོ་གྲོགས་ཚོགས་སུ་ཞུགས་ཏེ།ཡིག་ཚད་འཐུས་ཤོར་མེད་པར་བྱས་པའི་བྱ་བ་འདི་ནི་འབུར་ཐོན་དང་གཙོས་སུ་འཛིན་དགོས་པར་ནན་གྱིས་བསྟན་པ་མ་ཟད།མུ་མཐུད་དུ་འབྲེལ་ཡོད་རྐྱེན་འགྱུར་ལེགས་བཅོས་དང་ལག་ལེན་བྱས་ནས།ཡིག་ཚད་ཀྱི་གནས་བབ་ཕྱོགས་ཀུན་ནས་དག་སེལ་ནན་མོ་དང་།ནང་ཁུལ་གྱི་ལྟ་རྟོག་ཞིབ་ཚགས་ཤིང་ཕྱི་ནང་གཉིས་ལ་དོ་སྣང་བྱེད་པ།རྩ་ལག་གཉིས་པོ་དག་ཐེར་བྱས་ཏེ།༢༠༡༥ལོའི་ཤེས་རམས་པ་བསྡུ་བའི་ཡིག་ཚད་འཐུས་ཤོར་མེད་པ།བརྟན་བརླིང་།བདེ་བླག་ཡོང་བར་བྱ་དགོས་པ་བསྟན།